nibzard/narodne-novine-full-text-markdown huggingface dataset:
### NN 123/2025 (24.9.2025.), Izmjene Pravila o organizaciji tržišta plina

HrvatskI OPERATOR TRŽIŠTA ENERGIJE D.O.O.

1773

Na temelju članka 89. stavak 3. Zakona o tržištu plina (»Narodne novine« br. 18/2018 i 23/2020) u vezi s člankom 24. Pravila o organizaciji tržišta plina (»Narodne novine« br. 50/2018 i 154/2022), uz suglasnost Hrvatske energetske regulatorne agencije klasa: 391-26/23-01/1, urbroj: 371-06/25-27 od 19. rujna 2025. (u daljnjem tekstu: Agencija), HRVATSKI OPERATOR TRŽIŠTA ENERGIJE d.o.o. (u daljnjem tekstu: Operator tržišta plina) donosi

IZMJENE PRAVILA

O ORGANIZACIJI TRŽIŠTA PLINA

Članak 1.

U Pravilima o organizaciji tržišta plina (»Narodne novine« br. 50/2018 i 154/2022) u članku 12. stavku 2. riječ »kn« zamjenjuje se riječju »EUR«.

Članak 2.

U članku 14. stavak 4. mijenja se i glasi:

»Ponderirana prosječna cijena plina određuje se kao ponderirani prosjek jediničnih cijena zaključenih trgovanja proizvodima s obzirom na količinu plina za plinski dan, pri čemu u izračun ponderirane prosječne cijene ne ulaze trgovanja čije količine plina iznose manje od 10.000 kWh/d.«

U članku 14. stavak 5. mijenja se i glasi:

»Ako za plinski dan nema zaključenih trgovanja na trgovinskoj platformi ili zaključena trgovanja ne zadovoljavaju uvjete za izračun ponderirane prosječne cijene iz stavka 4. ovog članka, marginalna prodajna i marginalna kupovna cijena temelji se na marginalnoj prodajnoj i marginalnoj kupovnoj cijeni iz zadnjega plinskog dana za koji je određena primjenjiva cijena.«

Članak 3.

U cijelom članku 19. riječ »kn« zamjenjuje se riječju »EUR«.

Članak 4.

U cijelom članku 21. riječ »kn« zamjenjuje se riječju »EUR«.

Članak 5.

Ove Izmjene objavit će se u »Narodnim novinama«, na mrežnim stranicama Agencije i mrežnim stranicama Operatora tržišta plina, a stupaju na snagu 1. listopada 2025. godine.

Klasa: 310-05/18-01/05

Urbroj: 251-544-05-25-13

Zagreb, 22. rujna 2025.

Direktor
 Darjan Budimir, v. r.
### NN 124/2025 (26.9.2025.), Ispravak Zakona o službenoj statistici

HRVATSKI SABOR

1777

Nakon usporedbe s izvornim tekstom Zakona o službenoj statistici koji je objavljen u »Narodnim novinama«, broj 25 od 6. ožujka 2020. utvrđena je tiskarska pogreška te se daje

ISPRAVAK ZAKONA

O SLUŽBENOJ STATISTICI

U članku 74. stavku 1. točki 1. ispred riječi: »službene statistike« trebaju stajati riječi: »povjerljive statističke podatke dobivene za proizvodnju«.

Klasa: 011-01/25-01/4
 Zagreb, 24. rujna 2025.

Tajnik
 Hrvatskoga sabora
 Davor Orlović, dipl. iur., v. r.
### NN 125/2025 (1.10.2025.), Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

Ministarstvo rada, mirovinskoga sustava, obitelji i socijalne politike

1787

Na temelju članka 27. stavka 4. Zakona o Središnjem registru osiguranika (»Narodne novine«, br. 159/13., 39/18. i 21/22.), ministar rada, mirovinskoga sustava, obitelji i socijalne politike, u suradnji s ministrom financija, donosi

ODLUKU

O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

I.

Ovom Odlukom određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obvez­nim mirovinskim društvima.

II.

Naknada iz točke I. ove Odluke iznosi 0,45 eura po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmoga u mjesecu za prethodni mjesec.

IV.

Ova Odluka stupa na snagu 1. siječnja 2026. godine, a objavit će se u »Narodnim novinama«.

Klasa: 011-02/25-01/37
 Urbroj: 524-05-01-02/5-25-4
 Zagreb, 4. rujna 2025.

Ministar
 Marin Piletić, v. r.
### NN 125/2025 (1.10.2025.), Uredba o izmjeni Uredbe o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine

Vlada Republike Hrvatske

1783

Na temelju članka 5. stavka 4. Zakona o institucionalnom okviru za korištenje fondova Europske unije u Republici Hrvatskoj (»Narodne novine«, br. 116/21. i 31/25.), Vlada Republike Hrvatske je na sjednici održanoj 26. rujna 2025. donijela

UREDBU

O IZMJENI UREDBE O FUNKCIJAMA, ZADAĆAMA I ODGOVORNOSTI KOORDINACIJSKOG TIJELA U INSTITUCIONALNOM OKVIRU ZA KORIŠTENJE FONDOVA EUROPSKE UNIJE U REPUBLICI HRVATSKOJ U FINANCIJSKOM RAZDOBLJU
 OD 2021. DO 2027. GODINE

Članak 1.

U Uredbi o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine (»Narodne novine«, broj 96/22.) u članku 16. stavci 1. i 2. mijenjaju se i glase:

»(1) Koordinacijsko tijelo osigurava kontinuitet rada i predsjedavanje Nacionalnim koordinacijskim odborom za fondove Europske unije, kroz financijska razdoblja.

(2) Osiguravanje kontinuiteta rada i predsjedavanja Nacionalnim koordinacijskim odborom za fondove Europske unije, kroz financijska razdoblja iz stavka 1. ovoga članka odnosi se i na sve njegove tematske pododbore.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/68

Urbroj: 50301-05/16-25-9

Zagreb, 26. rujna 2025.

Predsjednik
 mr. sc. Andrej Plenković, v. r.
### NN 125/2025 (1.10.2025.), Odluka o imenovanju zamjenika općinskog državnog odvjetnika u Općinskom državnom odvjetništvu u Vukovaru

DRŽAVNOODVJETNIČKO VIJEĆE

1801

ODLUKA

Državnoodvjetničko vijeće na temelju članka 41. stavka 1., u vezi s člankom 56. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; u daljnjem tekstu Zakon o Državnoodvjetničkom vijeću), na 59. sjednici Vijeća održanoj 11. rujna 2025. godine,

odlučilo je

I. MARIO NOVAČIĆ, ravnatelj državnoodvjetničke uprave u Županijskom državnom odvjetništvu u Vukovaru imenuju se za zamjenika općinskog državnog odvjetnika u Općinskom državnom odvjetništvu u Vukovaru.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Klasa: 712-02/25-DOVO/38

Urbroj: 121-16

Zagreb, 11. rujna 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o imenovanju zamjenice županijskog državnog odvjetnika u Županijskom državnom odvjetništvu u Slavonskom Brodu

DRŽAVNOODVJETNIČKO VIJEĆE

1800

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022 i 155/2023 dalje u tekstu: Zakon o Državnoodvjetničkom vijeću) na 59. sjednici održanoj 11. rujna 2025.,

odlučilo je

I. LIDIJA MIŠKOVIĆ, zamjenica općinskog državnog odvjetnika u Općinskom državnom odvjetništvu u Vinkovcima imenuje se za zamjenicu županijskog državnog odvjetnika u Županijskom državnom odvjetništvu u Slavonskom Brodu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Klasa: 712-04/25-DOVO/13

Urbroj: 121-13

Zagreb, 11. rujna 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Puli - Pola

DRŽAVNOODVJETNIČKO VIJEĆE

1797

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; dalje u tekstu Zakon o Državnoodvjetničkom vijeću), odlučujući o zahtjevu za razrješenje Andreja Pudelka, na 59. sjednici održanoj 11. rujna 2025.,

odlučilo je

ANDREJ PUDELKO razrješava se dužnosti zamjenika općinskog državnog odvjetnika u Općinskom državnom odvjetništvu u Puli – Pola, s danom 31. listopada 2025.

Klasa: 712-06/25-DOVO/14

Urbroj: 121-3

Zagreb, 11. rujna 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Varaždinu

Državnoodvjetničko vijeće

1794

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; dalje u tekstu Zakon o Državnoodvjetničkom vijeću), odlučujući o zahtjevu za razrješenje Biserke Šmer-Bajt, na 59. sjednici održanoj 11. rujna 2025.,

odlučilo je

BISERKA ŠMER-BAJT razrješava se dužnosti zamjenice županijskog državnog odvjetnika u Županijskom državnom odvjetništvu u Varaždinu, s danom 28. veljače 2026.

Klasa: 712-06/25-DOVO/11

Urbroj: 121-3

Zagreb, 11. rujna 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o imenovanju zamjenika županijskog državnog odvjetnika u Županijskom državnom odvjetništvu u Zagrebu

DRŽAVNOODVJETNIČKO VIJEĆE

1799

ODLUKA

Državnoodvjetničko vijeće (dalje u tekstu: Vijeće) na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/2019, 80/2022 i 155/2023; dalje u tekstu: Zakon o Državnoodvjetničkom vijeću) na 59. sjednici održanoj 11. rujna 2025.,

odlučilo je

I. SANJA ŽUGIĆ ĆUK, zamjenica općinskog državnog odvjetnika u Općinskom kaznenom državnom odvjetništvu u Zagrebu, MARIO GRUBIŠIĆ, zamjenik općinskog državnog odvjetnika u Općinskom kaznenom državnom odvjetništvu u Zagrebu raspoređen na rad u Ured za suzbijanje korupcije i organiziranog kriminaliteta i MAJA ČIŽMEK HABAZIN, zamjenica općinskog državnog odvjetnika u Općinskom državnom odvjetništvu u Zlataru, imenuju se za zamjenike županijskog državnog odvjetnika u Županijskom državnom odvjetništvu u Zagrebu.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Klasa: 712-04/25-DOVO/12

Urbroj: 121-17

Zagreb, 11. rujna 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Rijeci

DRŽAVNOODVJETNIČKO VIJEĆE

1798

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; dalje u tekstu Zakon o Državnoodvjetničkom vijeću), odlučujući o zahtjevu za razrješenje Margarete Inan, na 60. sjednici održanoj 22. rujna 2025.,

odlučilo je

MARGARETA INAN razrješava se dužnosti zamjenice općinskog državnog odvjetnika u Općinskom državnom odvjetništvu u Rijeci, s danom 22. rujna 2025.

Klasa: 712-06/25-DOVO/15

Urbroj: 121-3

Zagreb, 22. rujna 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o razrješenju dužnosti zamjenice županijskog državnog odvjetnika u Županijskom državnom odvjetništvu u Rijeci

DRŽAVNOODVJETNIČKO VIJEĆE

1796

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; dalje u tekstu Zakon o Državnoodvjetničkom vijeću), odlučujući o zahtjevu za razrješenje Sajonare Čuline, na 59. sjednici održanoj 11. rujna 2025.,

odlučilo je

SAJONARA ČULINA razrješava se dužnosti zamjenice županijskog državnog odvjetnika u Županijskom državnom odvjetništvu u Rijeci, s danom 1. studenoga 2025.

Klasa: 712-06/25-DOVO/13

Urbroj: 121-3

Zagreb, 11. rujna 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o razrješenju dužnosti zamjenika županijskog državnog odvjetnika u Županijskom državnom odvjetništvu u Zadru

DRŽAVNOODVJETNIČKO VIJEĆE

1795

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/2019, 80/2022, 155/2023; dalje u tekstu Zakon o Državnoodvjetničkom vijeću), odlučujući o zahtjevu za razrješenje Gorana Troskota, na 58. sjednici održanoj 26. kolovoza 2025.,

odlučilo je

GORAN TROSKOT razrješava se dužnosti zamjenika županijskog državnog odvjetnika u Županijskom državnom odvjetništvu u Zadru, s danom 31. kolovoza 2025.

Klasa: 712-06/25-DOVO/12

Urbroj: 121-3

Zagreb, 26. kolovoza 2025.

Predsjednica
 Državnoodvjetničkog vijeća
 Željka Mostečak, v. r.
### NN 125/2025 (1.10.2025.), Odluka o dodjeli odlikovanja Reda hrvatskog pletera Nedi Young

PREDSJEDNIK REPUBLIKE HRVATSKE

1782

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06, 141/06 i 118/19), donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

NEDA YOUNG.

Klasa: 060-03/25-17/11
 Urbroj: 71-05-01/4-25-02
 Zagreb, 17. rujna 2025.

Predsjednik
 Republike Hrvatske
 Zoran Milanović, v. r.
### NN 125/2025 (1.10.2025.), Odluka o iznosu tarifnih stavki za distribuciju toplinske energije za centralni toplinski sustav Karlovac za energetski subjekt Gradska toplana d.o.o., Tina Ujevića 7, Karlovac

HRVATSKA ENERGETSKA REGULATORNA AGENCIJA

1809

Na temelju članka 11. stavka 1. točke 10. Zakona o regula­ciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine«, broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 23. sjednici Upravnog vijeća održanoj 30. rujna 2025. donijela

ODLUKU

O IZNOSU TARIFNIH STAVKI ZA DISTRIBUCIJU TOPLINSKE ENERGIJE ZA CENTRALNI TOPLINSKI SUSTAV KARLOVAC ZA ENERGETSKI SUBJEKT GRADSKA TOPLANA d.o.o., TINA UJEVIĆA 7, KARLOVAC

I.

Tarifne stavke za distribuciju toplinske energije za centralni toplinski sustav Karlovac za energetski subjekt Gradska toplana d.o.o., Tina Ujevića 7, Karlovac, za razdoblje do 31. ožujka 2026., iznose kako slijedi:

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0072 | 0,6913 |
| Tg 2 – Industrija i poslovni potrošači | TM2 | Vrela/topla voda | 0,0072 | 0,6913 |

II.

Danom stupanja na snagu ove Odluke prestaje važiti Odluka o iznosu tarifnih stavki za distribuciju toplinske energije za centralni toplinski sustav Karlovac, za energetski subjekt Gradska toplana d.o.o., Tina Ujevića 7, Karlovac (»Narodne novine«, broj 105/14).

III.

Ova Odluka stupa na snagu prvoga dana od dana objave u »Narodnim novinama«.

Klasa: 391-35/25-01/25
 Urbroj: 371-05-25-9
 Zagreb, 30. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 125/2025 (1.10.2025.), Odluka o iznosu tarifnih stavki za proizvodnju toplinske energije za centralni toplinski sustav Karlovac za energetski subjekt Gradska toplana d.o.o., Tina Ujevića 7, Karlovac

HRVATSKA ENERGETSKA REGULATORNA AGENCIJA

1808

Na temelju članka 11. stavka 1. točke 10. Zakona o regula­ciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine«, broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 23. sjednici Upravnog vijeća održanoj 30. rujna 2025. donijela

ODLUKU

O IZNOSU TARIFNIH STAVKI ZA PROIZVODNJU TOPLINSKE ENERGIJE ZA CENTRALNI TOPLINSKI SUSTAV KARLOVAC ZA ENERGETSKI SUBJEKT GRADSKA TOPLANA d.o.o., TINA UJEVIĆA 7, KARLOVAC

I.

Tarifne stavke za proizvodnju toplinske energije za centralni toplinski sustav Karlovac za energetski subjekt Gradska toplana d.o.o., Tina Ujevića 7, Karlovac, za razdoblje do 31. ožujka 2026., iznose kako slijedi:

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0423 | 1,8226 |
| Tg 2 – Industrija i  poslovni potrošači | TM2 | Vrela/topla voda | 0,0631 | 1,9797 |

II.

Danom stupanja na snagu ove Odluke prestaje važiti Odluka o iznosu tarifnih stavki za proizvodnju toplinske energije za centralni toplinski sustav Karlovac, za energetski subjekt Gradska toplana d.o.o., Tina Ujevića 7, Karlovac (»Narodne novine«, broj 105/14).

III.

Ova Odluka stupa na snagu prvoga dana od dana objave u »Narodnim novinama«.

Klasa: 391-35/25-01/25
 Urbroj: 371-05-25-7
 Zagreb, 30. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 125/2025 (1.10.2025.), Odluka o iznosu tarifnih stavki za proizvodnju toplinske energije za centralne toplinske sustave Zagreb, Osijek i Sisak za energetski subjekt HEP – Proizvodnja d.o.o., Ulica grada Vukovara 37, Zagreb

HRVATSKA ENERGETSKA REGULATORNA AGENCIJA

1805

Na temelju članka 11. stavka 1. točke 10. Zakona o regula­ciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine«, broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 23. sjednici Upravnog vijeća održanoj 30. rujna 2025. donijela

ODLUKU

O IZNOSU TARIFNIH STAVKI ZA PROIZVODNJU TOPLINSKE ENERGIJE ZA CENTRALNE TOPLINSKE SUSTAVE ZAGREB, OSIJEK I SISAK ZA ENERGETSKI SUBJEKT HEP – PROIZVODNJA d.o.o., ULICA GRADA VUKOVARA 37, ZAGREB

I.

Tarifne stavke za proizvodnju toplinske energije za centralne toplinske sustave Zagreb, Osijek i Sisak za energetski subjekt HEP – Proizvodnja d.o.o., Ulica grada Vukovara 37, Zagreb, za razdoblje do 31. ožujka 2026., iznose kako slijedi:

Centralni toplinski sustav Zagreb

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0276 | 0,3600 |
| Tg 2 – Industrija i poslovni potrošači | TM2 | Vrela/topla voda | 0,0551 | 0,9200 |
| TM3 | Vrela/topla voda | 42,0186 | 625,4200 |

Centralni toplinski sustav Osijek

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0269 | 0,6800 |
| Tg 2 – Industrija i poslovni potrošači | TM2 | Vrela/topla voda | 0,0522 | 1,1000 |
| TM3 | Vrela/topla voda | 37,4527 | 506,2700 |

Centralni toplinski sustav Sisak

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0198 | 0,5400 |
| Tg 2 – Industrija i poslovni potrošači | TM2 | Vrela/topla voda | 0,0371 | 0,8900 |

II.

Danom stupanja na snagu ove Odluke prestaje važiti Odluka o iznosu tarifnih stavki za proizvodnju toplinske energije za centralne toplinske sustave Zagreb, Osijek i Sisak, za energetski subjekt HEP – Proizvodnja d.o.o., Ulica grada Vukovara 37, Zagreb (»Narodne novine«, broj 105/14).

III.

Ova Odluka stupa na snagu prvoga dana od dana objave u »Narodnim novinama«.

Klasa: 391-35/25-01/27
 Urbroj: 371-06-25-5
 Zagreb, 30. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 125/2025 (1.10.2025.), Odluka o iznosu tarifnih stavki za proizvodnju toplinske energije za centralne toplinske sustave Velika Gorica i Samobor za energetski subjekt HEP – Toplinarstvo d.o.o., Miševečka 15/a, Zagreb

HRVATSKA ENERGETSKA REGULATORNA AGENCIJA

1807

Na temelju članka 11. stavka 1. točke 10. Zakona o regula­ciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine«, broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 23. sjednici Upravnog vijeća održanoj 30. rujna 2025. donijela

ODLUKU

O IZNOSU TARIFNIH STAVKI ZA PROIZVODNJU TOPLINSKE ENERGIJE ZA CENTRALNE TOPLINSKE SUSTAVE VELIKA GORICA I SAMOBOR ZA ENERGETSKI SUBJEKT
 HEP – TOPLINARSTVO d.o.o.,
 MIŠEVEČKA 15/A, ZAGREB

I.

Tarifne stavke za proizvodnju toplinske energije za centralne toplinske sustave Velika Gorica i Samobor za energetski subjekt HEP – Toplinarstvo d.o.o., Miševečka 15/a, Zagreb, za razdoblje do 31. ožujka 2026., iznose kako slijedi:

Centralni toplinski sustav Velika Gorica

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0499 | 1,2400 |
| Tg 2 – Industrija i poslovni potrošači | TM2 | Vrela/topla voda | 0,0565 | 1,4100 |

Centralni toplinski sustav Samobor

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0471 | 1,1400 |
| Tg 2 – Industrija i poslovni potrošači | TM2 | Vrela/topla voda | 0,0533 | 1,2100 |

II.

Danom stupanja na snagu ove Odluke prestaje važiti Odluka o iznosu tarifnih stavki za proizvodnju toplinske energije za centralne toplinske sustave Dubrava, Velika Gorica i Samobor za energetski subjekt HEP – Toplinarstvo d.o.o., Miševečka 15/a, Zagreb (»Narodne novine«, broj 105/14).

III.

Ova Odluka stupa na snagu prvoga dana od dana objave u »Narodnim novinama«.

Klasa: 391-35/25-01/31
 Urbroj: 371-06-25-11
 Zagreb, 30. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 125/2025 (1.10.2025.), Odluka o iznosu tarifnih stavki za proizvodnju toplinske energije za centralne toplinske sustave Gornja Vežica i Vojak za energetski subjekt Energo d.o.o., Dolac 14, Rijeka

HRVATSKA ENERGETSKA REGULATORNA AGENCIJA

1803

Na temelju članka 11. stavka 1. točke 10. Zakona o regula­ciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine« broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine« broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 23. sjednici Upravnog vijeća održanoj 30. rujna 2025. donijela

ODLUKU

O IZNOSU TARIFNIH STAVKI ZA PROIZVODNJU TOPLINSKE ENERGIJE ZA CENTRALNE TOPLINSKE SUSTAVE GORNJA VEŽICA I VOJAK ZA ENERGETSKI SUBJEKT ENERGO d.o.o.,
 DOLAC 14, RIJEKA

I.

Tarifne stavke za proizvodnju toplinske energije za centralne toplinske sustave Gornja Vežica i Vojak za energetski subjekt Energo d.o.o., Dolac 14, Rijeka, za razdoblje do 31. ožujka 2026., iznose kako slijedi:

Centralni toplinski sustav Gornja Vežica

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE (Ts) | |
| Energija | Snaga |
| (€/kWh) | (€/kW) |
| Tg 1 – Kućanstva | TM1 | Vrela/topla voda | 0,0534 | 1,4916 |
| Tg 2 – Industrija i poslovni potrošači | TM2 | Vrela/topla voda | 0,0534 | 1,4916 |

Centralni toplinski sustav Vojak

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0525 | 1,7283 |
| Tg 2 – Industrija i poslovni potrošači | TM2 | Vrela/topla voda | 0,0525 | 1,7283 |

II.

Danom stupanja na snagu ove Odluke prestaje važiti Odluka o iznosu tarifnih stavki za proizvodnju toplinske energije za centralne toplinske sustave Gornja Vežica, Vojak i Krnjevo za energetski subjekt Energo d.o.o., Dolac 14, Rijeka (»Narodne novine« broj 105/14).

III.

Ova Odluka stupa na snagu prvoga dana od dana objave u »Narodnim novinama«.

Klasa: 391-35/25-01/32
 Urbroj: 371-06-25-5
 Zagreb, 30. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 125/2025 (1.10.2025.), Odluka o iznosu tarifnih stavki za distribuciju toplinske energije za centralne toplinske sustave Gornja Vežica i Vojak za energetski subjekt Energo d.o.o., Dolac 14, Rijeka

HRVATSKA ENERGETSKA REGULATORNA AGENCIJA

1804

Na temelju članka 11. stavka 1. točke 10. Zakona o regula­ciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine«, broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 23. sjednici Upravnog vijeća održanoj 30. rujna 2025. donijela

ODLUKU

O IZNOSU TARIFNIH STAVKI ZA DISTRIBUCIJU TOPLINSKE ENERGIJE ZA CENTRALNE TOPLINSKE SUSTAVE GORNJA VEŽICA I VOJAK ZA ENERGETSKI SUBJEKT ENERGO d.o.o.,
 DOLAC 14, RIJEKA

I.

Tarifne stavke za distribuciju toplinske energije za centralne toplinske sustave Gornja Vežica i Vojak za energetski subjekt Energo d.o.o., Dolac 14, Rijeka, za razdoblje do 31. ožujka 2026., iznose kako slijedi:

Centralni toplinski sustav Gornja Vežica

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0087 | 0,6300 |
| Tg 2 – Industrija i poslovni potrošači | TM2 | Vrela/topla voda | 0,0089 | 0,6300 |

Centralni toplinski sustav Vojak

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0080 | 0,8642 |
| Tg 2 – Industrija i poslovni potrošači | TM2 | Vrela/topla voda | 0,0089 | 0,8642 |

II.

Danom stupanja na snagu ove Odluke prestaje važiti Odluka o iznosu tarifnih stavki za distribuciju toplinske energije za centralne toplinske sustave Gornja Vežica, Vojak i Krnjevo za energetski subjekt Energo d.o.o., Dolac 14, Rijeka (»Narodne novine«, broj 105/14).

III.

Ova Odluka stupa na snagu prvoga dana od dana objave u »Narodnim novinama«.

Klasa: 391-35/25-01/33
 Urbroj: 371-06-25-5
 Zagreb, 30. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 125/2025 (1.10.2025.), Odluka o iznosu tarifnih stavki za proizvodnju toplinske energije za centralne toplinske sustave Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar

Hrvatska energetska regulatorna agencija

1802

Na temelju članka 11. stavka 1. točke 10. Zakona o regula­ciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 5. stavka 1. Uredbe o otklanjanju poremećaja na domaćem tržištu energije (»Narodne novine«, broj 31/23, 74/23, 107/23, 122/23, 32/24, 104/24, 132/24, 56/25, 121/25 i 122/25) Hrvatska energetska regulatorna agencija je na 23. sjednici Upravnog vijeća održanoj 30. rujna 2025. donijela

ODLUKU

O IZNOSU TARIFNIH STAVKI ZA PROIZVODNJU TOPLINSKE ENERGIJE ZA CENTRALNE TOPLINSKE SUSTAVE BOROVO NASELJE I OLAJNICA ZA ENERGETSKI SUBJEKT TEHNOSTAN d.o.o., DR. FRANJE TUĐMANA 23, VUKOVAR

I.

Tarifne stavke za proizvodnju toplinske energije za centralne toplinske sustave Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar, za razdoblje do 31. ožujka 2026., iznose kako slijedi:

Centralni toplinski sustav Borovo Naselje

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0555 | 1,4900 |
| Tg 2 – Industrija i poslovni potrošači | TM2 | Vrela/topla voda | 0,0633 | 1,4900 |

Centralni toplinski sustav Olajnica

|  |  |  |  |  |
| --- | --- | --- | --- | --- |
| TARIFNE GRUPE  (Tg) | TARIFNI MODELI  (TM) | | TARIFNE STAVKE  (Ts) | |
| Energija  (€/kWh) | Snaga  (€/kW) |
| Tg 1 – Kućanstva | TM1 | Vrela/topla voda | 0,0555 | 1,4900 |
| Tg 2 – Industrija i poslovni potrošači | TM2 | Vrela/topla voda | 0,0633 | 1,4900 |

II.

Danom stupanja na snagu ove Odluke prestaje važiti Odluka o iznosu tarifnih stavki za proizvodnju toplinske energije za centralne toplinske sustave Borovo Naselje i Olajnica za energetski subjekt Tehnostan d.o.o., Dr. Franje Tuđmana 23, Vukovar (»Narodne novine«, broj 27/22 i 35/22).

III.

Ova Odluka stupa na snagu prvoga dana od dana objave u »Narodnim novinama«.

Klasa: 391-35/25-01/35
 Urbroj: 371-06-25-7
 Zagreb, 30. rujna 2025.

Predsjednik
 Upravnog vijeća
 doc. dr. sc. Nikola Vištica, v. r.
### NN 125/2025 (1.10.2025.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

Hrvatski sabor

1778

Na temelju članka 81. Ustava Republike Hrvatske i članaka 11. i 14. te članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 26. rujna 2025. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Mirovanje zastupničkog mandata zastupnika PEĐE GRBINA počinje danom donošenja ove Odluke.

Danom donošenja ove Odluke MARIA BLAŽINA počinje obnašati zastupničku dužnost zamjenice zastupnika.

Klasa: 021-05/25-01/16

Zagreb, 26. rujna 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2025 (1.10.2025.), Odluka o razrješenju članice Odbora za ljudska prava i prava nacionalnih manjina Hrvatskoga sabora

HRVATSKI SABOR

1779

Na temelju članka 81. Ustava Republike Hrvatske i članaka 46. i 80. Poslovnika Hrvatskoga sabora, Hrvatski sabor na sjednici 26. rujna 2025. donio je

ODLUKU

O RAZRJEŠENJU ČLANICE ODBORA ZA LJUDSKA PRAVA I PRAVA NACIONALNIH MANJINA HRVATSKOGA SABORA

I.

Razrješuje se članica Odbora za ljudska prava i prava nacionalnih manjina Hrvatskoga sabora SANJA BJEŽANČEVIĆ.

II.

Ova Odluka objavit će se u »Narodnim novinama«.

Klasa: 021-04/25-03/35

Zagreb, 26. rujna 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2025 (1.10.2025.), Odluka o razrješenju članice Odbora za rad, mirovinski sustav i socijalno partnerstvo Hrvatskoga sabora

HRVATSKI SABOR

1780

Na temelju članka 81. Ustava Republike Hrvatske i članka 84. Poslovnika Hrvatskoga sabora, Hrvatski sabor na sjednici 26. rujna 2025. donio je

ODLUKU

O RAZRJEŠENJU ČLANICE ODBORA ZA RAD, MIROVINSKI SUSTAV I SOCIJALNO PARTNERSTVO HRVATSKOGA SABORA

I.

Razrješuje se članica Odbora za rad, mirovinski sustav i socijalno partnerstvo Hrvatskoga sabora ADMIRA RIBIČIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-07/61

Zagreb, 26. rujna 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 125/2025 (1.10.2025.), Odluka o imenovanju predsjednika i prestanku mandata predsjednika Državnog povjerenstva za procjenu šteta od prirodnih nepogoda

HRVATSKI SABOR

1781

Na temelju članka 81. Ustava Republike Hrvatske i članka 9. Zakona o ublažavanju i uklanjanju posljedica prirodnih nepogoda (»Narodne novine«, br. 16/19.) Hrvatski sabor na sjednici 26. rujna 2025. donio je

ODLUKU

O IMENOVANJU PREDSJEDNIKA I PRESTANKU MANDATA PREDSJEDNIKA DRŽAVNOG POVJERENSTVA ZA PROCJENU ŠTETA
 OD PRIRODNIH NEPOGODA

I.

Za predsjednika Državnog povjerenstva za procjenu šteta od prirodnih nepogoda iz reda zastupnika imenuje se STIPAN ŠAŠLIN.

II.

Dana 23. svibnja 2025. dužnost predsjednika Državnog povjerenstva za procjenu šteta od prirodnih nepogoda iz reda zastupnika prestao je obnašati GORAN IVANOVIĆ, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-06/13

Zagreb, 26. rujna 2025.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 126/2025 (3.10.2025.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1824

Na temelju članka 98. stavka 10. Zakona o sigurnosti i inte­roperabilnosti željezničkog sustava (»Narodne novine«, broj 63/20), a u svezi s člankom 22. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Zatvara se za promet postojeći željezničko-cestovni prijelaz na križanju željezničke pruge M201 (Gyekenyes) – Državna granica – Koprivnica – Dugo Selo u km 447+442 i županijske ceste ŽC3072 u Dugom Selu.

II.

Ova Odluka stupa na snagu danom donošenja.

Klasa: 341-04/25-02/11
 Urbroj: 387-03/05-25-02
 Zagreb, 24. rujna 2025.

V. d. ravnatelja
 Želimir Delač, dipl. ing. el., v. r.
### NN 126/2025 (3.10.2025.), Naredba o dopuni Naredbe o smanjenju brojnog stanja pojedine vrste divljači

Ministarstvo poljoprivrede, šumarstva i ribarstva

1819

Na temelju članka 64. stavka 1. Zakona o lovstvu (»Narodne novine«, br. 99/18, 32/19, 32/20 i 127/24 – OUSRH), ministar poljoprivrede, šumarstva i ribarstva, donosi

NAREDBU

O DOPUNI NAREDBE O SMANJENJU BROJNOG STANJA POJEDINE VRSTE DIVLJAČI

Članak 1.

U Naredbi o smanjenju brojnog stanja pojedine vrste divljači (»Narodne novine«, broj 101/25,) u članku 2. dodaje se stavak 5. koji glasi:

»(5) Rok za izvršenje radnji iz stavka 1. ovoga članka je 1. studenoga 2025. godine.«.

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 323-03/25-01/8
 Urbroj: 525-10/609-25-8
 Zagreb, 30. rujna 2025.

Potpredsjednik Vlade
 i ministar
 David Vlajčić, v. r.
### NN 126/2025 (3.10.2025.), Odluka o imenovanju savjetnika predsjednika Republike Hrvatske za odnose s lokalnom i regionalnom samoupravom

PREDSJEDNIK REPUBLIKE HRVATSKE

1815

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 2. podstavka 5. Odluke o Uredu predsjednika Republike Hrvatske (»Narodne novine«, broj 31/25), donosim

ODLUKU

O IMENOVANJU SAVJETNIKA PREDSJEDNIKA REPUBLIKE HRVATSKE ZA ODNOSE S LOKALNOM I REGIONALNOM SAMOUPRAVOM

NIKŠA PERONJA imenuje se savjetnikom predsjednika Republike Hrvatske za odnose s lokalnom i regionalnom samoupravom.

Ova Odluka stupa na snagu 2. studenoga 2025.

Klasa: 080-01/25-01/09

Urbroj: 71-10-01/1-25-1

Zagreb, 1. listopada 2025.

Predsjednik
 Republike Hrvatske
 Zoran Milanović, v. r.
### NN 126/2025 (3.10.2025.), Odluka o raspisivanju prijevremenih izbora za članove Gradskog vijeća Grada Đakova

Vlada Republike Hrvatske

1816

Na temelju članka 5. i članka 6. stavka 1., a u vezi s člankom 87. stavkom 6. Zakona o lokalnim izborima (»Narodne novine«, br. 144/12, 121/16, 98/19, 42/20, 144/20 i 37/21), Vlada Republike Hrvatske je na sjednici održanoj 3. listopada 2025. donijela

ODLUKU

O RASPISIVANJU PRIJEVREMENIH IZBORA ZA ČLANOVE GRADSKOG VIJEĆA GRADA ĐAKOVA

I.

Raspisuju se prijevremeni izbori za članove Gradskog vijeća Grada Đakova.

II.

Za dan provedbe izbora određuje se nedjelja, 9. studenoga 2025. godine.

III.

Ova Odluka objavit će se u »Narodnim novinama«, a stupa na snagu 8. listopada 2025. godine.

Klasa: 022-03/25-04/415

Urbroj: 50301-04/32-25-2

Zagreb, 3. listopada 2025

Predsjednik
 mr. sc. Andrej Plenković, v. r.
### NN 127/2025 (8.10.2025.), Odluka o stavljanju u službenu uporabu katastarskog operata katastra nekretnina za katastarsku općinu Prekopakra

DRŽAVNA GEODETSKA UPRAVA

1833

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), a povezano s člankom 92. Zakona o izmjenama i dopunama Zakona o državnoj izmjeri i katastru nekretnina (»Narodne novine«, br. 152/24), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU
 OPĆINU PREKOPAKRA

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Prekopakra (MB 322024), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u mjerilu 1:10000

– pregledne skice s podjelom na detaljne listove katastarskog plana,

– detaljnih listova katastarskog plana u mjerilu 1:1000 (46 listova),

– skica izmjere u mjerilu u mjerilu 1:1000 (46 komada),

– popisa katastarskih čestica u rasponu od broja 1 do 1622 (ukupno 1717 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1752 (ukupno 1723 PL-ova).

II.

Katastarski operat katastra nekretnina za katastarsku općinu Prekopakra (MB 322024) stavlja se u službenu uporabu 2. listopada 2025. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Prekopakra (MB 322024) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Prekopakra (MB 322024).

IV.

Katastarski operat katastra nekretnina za katastarsku općinu Prekopakra (MB 322024) mora se održavati u trajnoj suglasnosti s novoosnovanom zemljišnom knjigom za katastarsku općinu Prekopakra.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/25-03/11

Urbroj: 541-03-01-02/4-25-4

Zagreb, 30. rujna 2025.

Glavni ravnatelj
 Antonio Šustić, dipl. ing. geod., v. r.
### NN 127/2025 (8.10.2025.), Rješenje o razrješenju i imenovanju članice Statističkog savjeta Republike Hrvatske

VLADA REPUBLIKE HRVATSKE

1826

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 22. stavka 4. Zakona o službenoj statistici (»Narodne novine«, br. 25/20. i 155/23.), Vlada Republike Hrvatske je na sjednici održanoj 26. rujna 2025. donijela

RJEŠENJE

O RAZRJEŠENJU I IMENOVANJU ČLANICE STATISTIČKOG SAVJETA REPUBLIKE HRVATSKE

1. Razrješuje se IVANA ŠUMAN dužnosti članice Statističkog savjeta Republike Hrvatske, na koju je imenovana kao predstavnica ministarstva nadležnog za gospodarstvo.

2. Imenuje se MARTINA LEVAČIĆ članicom Statističkog savjeta Republike Hrvatske, kao predstavnica ministarstva nadležnog za gospodarstvo.

Klasa: 080-02/25-03/112

Urbroj: 50301-15/07-25-2

Zagreb, 26. rujna 2025.

Predsjednik
 mr. sc. Andrej Plenković, v. r.
### NN 127/2025 (8.10.2025.), Rješenje o imenovanju državnog tajnika u Ministarstvu gospodarstva

VLADA REPUBLIKE HRVATSKE

1828

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 46. stavka 1. Zakona o sustavu državne uprave (»Narodne novine«, br. 66/19. i 155/23.), Vlada Republike Hrvatske je na sjednici održanoj 26. rujna 2025. donijela

RJEŠENJE

O IMENOVANJU DRŽAVNOG TAJNIKA U MINISTARSTVU GOSPODARSTVA

Imenuje se IVAN RAKOCIJA državnim tajnikom u Ministarstvu gospodarstva.

Klasa: 080-02/25-01/80

Urbroj: 50301-15/07-25-1

Zagreb, 26. rujna 2025.

Predsjednik
 mr. sc. Andrej Plenković, v. r.
### NN 128/2025 (10.10.2025.), Odluka o stavljanju u službenu uporabu katastarskog operata katastra nekretnina za katastarsku općinu Mravince

Državna geodetska uprava

1847

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), a povezano s člankom 92. Zakona o izmjenama i dopunama Zakona o državnoj izmjeri i katastru nekretnina (»Narodne novine«, br. 152/24) glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU MRAVINCE

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Mravince (329657), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte u M 1:5000 s podjelom na detaljne listove katastarskog plana, te podjelom na skice izmjere

– detaljnih listova katastarskog plana u mjerilu 1:1000 (24 lista),

– skica izmjere M 1:500 (48 komada),

– dopunske skice izmjere (502 komada),

– popisa katastarskih čestica u rasponu od broja 10001 do 12611 (ukupno 3039 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 3106 (ukupno 3030 PL-ova).

II.

Katastarski operat katastra nekretnina za katastarsku općinu Mravince (329657) stavlja se u službenu uporabu dana 6. listopada 2025. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Mravince (329657) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Mravince (329657).

IV.

Katastarski operat katastra nekretnina za katastarsku općinu Mravince (329657) mora se održavati u trajnoj suglasnosti s novoosnovanom zemljišnom knjigom za katastarsku općinu Mravince.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/25-03/35

Urbroj: 541-03-01/2-25-4

Zagreb, 2. listopada 2025.

Glavni ravnatelj
 Antonio Šustić, dipl. ing. geod., v. r.
### NN 128/2025 (10.10.2025.), Odluka o davanju odobrenja Gradu Valpovu za sudjelovanje u Pannon Europskoj grupaciji za teritorijalnu suradnju s ograničenom odgovornošću i odobrenju Konvencije

VLADA REPUBLIKE HRVATSKE

1841

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj 9. listopada 2025. donijela

ODLUKU

O DAVANJU ODOBRENJA GRADU VALPOVU ZA SUDJELOVANJE U PANNON EUROPSKOJ GRUPACIJI ZA TERITORIJALNU SURADNJU S OGRANIČENOM ODGOVORNOŠĆU
 I ODOBRENJU KONVENCIJE

I.

Daje se odobrenje za sudjelovanje u Europskoj grupaciji za teritorijalnu suradnju pod nazivom »Pannon Europska grupacija za teritorijalnu suradnju s ograničenom odgovornošću«, sa sjedištem u Pečuhu, Mađarska, Gradu Valpovu i odobrava se Konvencija Pannon Europske grupacije za teritorijalnu suradnju s ograničenom odgovornošću.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/25-04/416
 Urbroj: 50301-04/25-25-2
 Zagreb, 9. listopada 2025.

Predsjednik
 mr. sc. Andrej Plenković, v. r.
### NN 128/2025 (10.10.2025.), Uredba o izmjeni Uredbe o Agenciji za pravni promet i posredovanje nekretninama

Vlada Republike Hrvatske

1840

Na temelju članka 12. Zakona o ustanovama (»Narodne novine«, br. 76/93., 29/97. – ispravak, 47/99. – ispravak, 35/08., 127/19. i 151/22.), Vlada Republike Hrvatske je na sjednici održanoj 9. listopada 2025. donijela

UREDBU

O IZMJENI UREDBE O AGENCIJI ZA PRAVNI PROMET I POSREDOVANJE NEKRETNINAMA

Članak 1.

U Uredbi o Agenciji za pravni promet i posredovanje nekretninama (»Narodne novine«, broj 19/25.) članak 11. mijenja se i glasi:

»(1) APN-om upravlja Upravno vijeće koje ima sedam članova.

(2) Članovi Upravnog vijeća po položaju su ministar nadležan za graditeljstvo, ministar nadležan za pravosuđe, ministar nadležan za financije, ministar nadležan za regionalni razvoj i ministar nadležan za poljoprivredu, a ministar nadležan za graditeljstvo je predsjednik Upravnog vijeća.

(3) Jednog člana Upravnog vijeća, kao predstavnika radnika APN-a, imenuje i razrješava radničko vijeće APN-a u skladu s općim propisom kojim su uređeni radni odnosi.

(4) Jednog člana Upravnog vijeća imenuje ministarstvo nadležno za graditeljstvo iz redova državnih tajnika.

(5) Ako je ministar iz stavka 2. ovoga članka istodobno i potpredsjednik Vlade Republike Hrvatske, umjesto njega član Upravnog vijeća je državni tajnik, a ako je ministar koji je istodobno i potpredsjednik Vlade Republike Hrvatske predsjednik Upravnog vijeća APN-a, predsjednika Upravnog vijeća određuje Vlada Republike Hrvatske.

(6) Članovi Upravnog vijeća iz stavaka 2. i 4. ovoga članka mogu ovlastiti osobu koja će ih zamjenjivati u radu Upravnog vijeća.

(7) Upravno vijeće donosi odluke većinom glasova ukupnog broja članova Upravnog vijeća.

(8) Članovi Upravnog vijeća ne ostvaruju naknadu za svoj rad.«.

Članak 2.

(1) Radničko vijeće APN-a i ministarstvo nadležno za graditeljstvo dužni su u roku od 30 dana od dana stupanja na snagu ove Uredbe imenovati članove Upravnog vijeća sukladno odredbama ove Uredbe.

(2) Upravno vijeće je dužno u roku od 60 dana od dana stupanja na snagu ove Uredbe uskladiti Statut APN-a s odredbama ove Uredbe.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/25-03/87
 Urbroj: 50301-27/27-25-3
 Zagreb, 9. listopada 2025.

Predsjednik
 mr. sc. Andrej Plenković, v. r.
### NN 128/2025 (10.10.2025.), Odluka o dopuni Odluke o naknadi za razvoj trgovačkog društva Međimurske vode d.o.o.

Međimurske vode d.o.o.

1854

Na temelju članka 52. Zakona o financiranju vodnoga gospodarstva, (»Narodne novine«, br. 153/09, 90/11, 56/13, 154/14, 119/15, 120/16, 127/17, 66/19 i 36/24), članka 23. stavka 1. postavka 4. Zakona o vodnim uslugama (»Narodne novine« br. 66/19) i članka 25. Društvenog ugovora društva Međimurske vode d.o.o. Čakovec, Skupština društva MEĐIMURSKE VODE d.o.o. Čakovec na svojoj sjednici održanoj 3. listopada 2025. većinom glasova u skladu s člankom 24. stavkom 2. i dvostrukom većinom iz Zakona o vodnim uslugama, donijela je

ODLUKU

O DOPUNI ODLUKE O NAKNADI ZA RAZVOJ

I. U Odluci o naknadi za razvoj od 6. kolovoza 2025. objavljenoj u »Narodnim novinama« 111/2025. koja je u primjeni od 1. rujna 2025. u članku 10. iza stavka 2. dodaje se novi stavak 3., koji glasi:

Ova Odluka bit će na snazi do 30. lipnja 2026. godine.

II. Ova Odluka stupa na snagu prvog dana u mjesecu nakon mjeseca u kojem je objavljena u »Narodnim novinama«.

Broj: 2109-53-03/4-25-456

Čakovec, 3. listopada 2025.

Predsjednik Skupštine
 Međimurskih voda d.o.o.
 Nikola Novak, v. r.